open-index/open-wikipedia-markdown huggingface dataset:
Club Atlético Lanús

***Club Atlético Lanús*** ir profesionāls Argentīnas sporta klubs no Lanusas apgabala, Buenosairesas aglomerācijā. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

*Lanús* ir dibināts 1915. gadā un tas savas mājas spēles aizvada *[[Estadio Ciudad de Lanús – Néstor Díaz Pérez]]* stadionā, kurā ir 47 027 skatītāju vietas. Klubs savā vēsturē ir izcīnījis divus Argentīnas čempionu titulus, kā arī starptautiskā līmenī klubam ir viens *[[Copa CONMEBOL]]* un viens *[[Copa Sudamericana]]* kauss.

Klubam ir komandas arī šādos sporta veidos: boksā, basketbolā, vieglatlētikā, vingrošanā, cīņas mākslā, rokasbumbā, lauka hokejā, skrituļslidošanā, peldēšanā, tenisā, volejbolā un svarcelšanā.

## Sasniegumi

* **Primera División (2):** 2007 Apertura, 2016
* **Primera B Nacional (1):** 1991–92
* **Primera B (4):** 1950, 1964, 1971, 1976
* **Copa del Bicentenario (1):** 2016
* **Supercopa Argentina (1):** 2016
* **Copa CONMEBOL (1):** 1996
* **Copa Sudamericana (1):** 2013

## Ārējās saites

*
Newell's Old Boys

***Club Atlético Newell's Old Boys*** ir profesionāls Argentīnas sporta klubs no Rosario. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

*Newell's Old Boys* tika dibināts 1903. gadā. Klubs savas mājas spēles aizvada *[[Estadio Marcelo Bielsa]]* stadionā, kas nosaukts par godu kluba bijušajam trenerim Marselo Bjelsam. Klubs ir izcīnījis sešus Argentīnas pirmās divīzijas čempionu titulus un trīs nacionālos kausus. Klubam vēstures gaitā ir izveidojusies liela sāncensība ar citu Rosario klubu *[[Rosario Central]]*.

Klubā ir izauguši un savas pirmās sezonas aizvadījuši futbolisti, kā Gabriels Batistuta, Evers Banega, Valters Samuels, Ameriko Galjego, Horhe Valdano, Gabriels Heince, Maurisio Početino un Maksi Rodrigess. Kluba jauniešu sistēmā vairākus gadus pavadījis arī Lionels Mesi.

Klubam ir komandas arī šādos sporta veidos: basketbolā, boksā, lauka hokejā, cīņas mākslā, skrituļslidošanā, volejbolā un amerikāņu futbolā.

## Sasniegumi

* **Primera División (6):** 1974 Metropolitano, 1987–88, 1990–91, 1992 Clausura, 2004 Apertura, 2013 Final
* **Copa de Honor Municipalidad de Buenos Aires (1):** 1911
* **Copa Ibarguren (1):** 1921
* **Copa Adrián C. Escobar (1):** 1949
* **Copa Nicasio Vila (9)**: 1907, 1909, 1910, 1911, 1913, 1918, 1921, 1922, 1929
* **Copa Santiago Pinasco (2)**: 1905, 1906
* **Trofeo Luciano Molinas (4)**: 1931, 1933, 1934, 1935
* **Copa Estímulo (2)**: 1925, 1933

## Ārējās saites

*
Club Atlético Platense

***Club Atlético Platense*** ir profesionāls Argentīnas sporta klubs no Floridas apgabala, Buenosairesas aglomerācijā. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

Klubs tika dibināts 1905. gadā un tas savas mājas spēles aizvada *[[Estadio Ciudad de Vicente López]]* stadionā, kurā ir 31 000 skatītāju vietas.

## Sasniegumi

* **Primera B (3)**: 1976, 2005–06, 2017–18

## Ārējās saites

*
Racing Club de Avellaneda

***Racing Club de Avellaneda*** ir profesionāls Argentīnas sporta klubs no Aveljanedas apgabala, Buenosairesas aglomerācijā. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā. Klubs savas mājas spēles aizvada ''Estadio Presidente Juan Domingo Perón'' stadionā, kurā ir 61 000 skatītāju vietas.

Klubs ir dibināts 1903. gadā un tiek uzskatīts par vienu no Argentīnas "lielā piecinieka" komandām. *Racing* kļuva par pirmo komandu pasaulē, kas par savas valsts čempioniem kļuva septiņus gadus pēc kārtas. Tas kļuva arī par pirmo Argentīnas klubu, kas ieguva Starpkontinentālo kausu.

Kopumā komanda ir izcīnījusi 18 Argentīnas čempionu titulus, kā arī 15 Argentīnas nacionālos kausus. Komanda izcīnījusi arī vienu ''Copa Libertadores'' un vienu ''Supercopa Libertadores''.

## Sasniegumi

### Nacionālie tituli

* **Primera División (18)**: 1913, 1914, 1915, 1916, 1917, 1918, 1919, 1921, 1925, 1949, 1950, 1951, 1958, 1961, 1966, 2001 Apertura, 2014, 2018–19
* **Segunda División (3)**: 1910, 1924 AAm, 1926 AAm AAm
* **Tercera División (3)**: 1911, 1919, 1929

* **Copa Dr. Carlos Ibarguren (5)**: 1913, 1914, 1916, 1917, 1918
* **Copa de Honor Municipalidad de Buenos Aires (4)**: 1912, 1913, 1915, 1917
* **Copa de Honor Beccar Varela (1)**: 1932
* **Copa de Competencia (LAF) (1)**: 1933
* **Copa de Competencia Británica (1)**: 1945
* **Trofeo de Campeones de la Superliga Argentina (1)**: 2019
* **Trofeo de Campeones de la Liga Profesional** **(1)**: 2022
* **Supercopa Internacional** **(1)**: 2022

### Starptautiskie tituli

* **Intercontinental Cup (1)**: 1967
* **Copa Libertadores (1)**: 1967
* **Supercopa Libertadores (1)**: 1988
* **Copa de Honor Cousenier (1)**: 1913
* **Copa Aldao (2)**: 1917, 1918

## Atsauces

## Ārējās saites

* 
*
Rosario Central

***Club Atlético Rosario Central*** ir profesionāls Argentīnas sporta klubs no Rosario. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

Klubs tika dibināts 1889. gadā un tas savas mājas spēles aizvada ''Estadio Gigante de Arroyito'' stadiona, kurā ir 41 654 skatītāju vietas. *Rosario Central* četras reizes ir uzvarējis Argentīnas pirmajā divīzijā, kā arī izcīnījis sešus Argentīnas nacionālos kausus. Starptautiski komanda 1995. gadā ieguva ''Copa Conmebol'' trofeju.

Klubam vislielākā sāncensība ir ar citu Rosario komandu ''Newell's Old Boys''.

## Sasniegumi

* **Primera División (4)**: 1971 Nacional, 1973 Nacional, 1980 Nacional, 1986–87
* **Primera B Nacional (1)**: 2012–13
* **Primera B (3)**: 1942, 1951, 1985

* **Copa de Competencia La Nación (FAF) (1)**: 1913 
* **Copa Ibarguren (1)**: 1915
* **Copa de Honor MCBA (1)**: 1916
* **Copa de Competencia Jockey Club (1)**: 1916
* **Copa de Competencia (AAmF) (1)**: 1920
* **Copa Argentina (1)**: 2018

* **Copa Conmebol (1)**: 1995

## Ārējās saites

* 
*
Club Atlético Huracán

***Club Atlético Huracán*** ir profesionāls Argentīnas sporta klubs no Buenosairesas. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

*Huracán* tika dibināts 1908. gadā un tas savas mājas spēles aizvada ''Estadio Tomás Adolfo Ducó'' stadionā, kurā ir 48 314 skatītāju vietas. Klubs savas pastāvēšanas vēsturē ir izcīnījis vairākus titulus, tai skaitā piecus Argentīnas augstākās līgas čempionu titulus. Par *Huracán* lielākajiem sāncenšiem tiek uzskatīts ''San Lorenzo de Almagro'' klubs.

Klubam ir komandas arī šādos sporta veidos: mākslas vingrošanā, boksā, lauka hokejā, inline hokejā, rokasbumbā, cīņas mākslā un volejbolā.

## Sasniegumi

* **Primera División (5)**: 1921, 1922, 1925, 1928, 1973 Metropolitano
* **División Intermedia (1)**: 1913
* **Segunda División (2)**: 1916, 1921 
* **Primera B Nacional (2)**: 1989–90, 1999–00

* **Copa Estímulo (1)**: 1920
* **Copa Dr. Carlos Ibarguren (2)**: 1922, 1925
* **Copa Adrián C. Escobar (2)**: 1942, 1943
* **Copa de Competencia Británica George VI (1)**: 1944
* **Copa Argentina (1)**: 2013–14
* **Supercopa Argentina (1)**: 2014

## Ārējās saites

* 
*
Instituto Atlético Central Córdoba

**Instituto Atlético Central Córdoba** ir profesionāls Argentīnas sporta klubs no Kordovas. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

*Instituto* tika dibināts 1918. gadā un tas savas mājas spēles aizvada ''Estadio Presidente Perón'' stadionā, kurā ir 26 535 skatītāju vietas. Klubā ir izauguši vairāki vēlāk pazīstami spēlētāji, kā Osvaldo Ardiless, Mario Kempess, Marselo Bjelsa un Paulo Divala.

Klubam ir arī pazīstama basketbola komanda, kas spēlē Argentīnas augstākajā līgā.

## Sasniegumi

* **Primera B Nacional (2)**: 1998–99, 2003–04

* **Liga Cordobesa de Fútbol (8)**: 1925, 1926, 1927, 1928, 1961, 1966, 1972, 1990
* **Liga Cordobesa Segunda División (4)**: 1919, 1920, 1941, 1946

## Ārējās saites

* 
*
Unión de Santa Fe

***Club Atlético Unión***, pazīstams kā ***Unión de Santa Fe***, ir profesionāls Argentīnas sporta klubs no Santafē. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

Klubs ir dibināts 1907. gadā un savas mājas spēles aizvada ''Estadio 15 de Abril'' stadionā, kurā ir 28 000 skatītāju vietas.

Klubam ir komandas arī šādos sporta veidos: loka šaušanā, basketbolā, lauka hokejā, vingrošanā, cīņas mākslā, skrituļslidošanā, peldēšanā un volejbolā.

## Sasniegumi

* **Primera B (1)**: 1966

* **Liga Santafesina de Fútbol (36)**: 1915, 1917, 1919, 1920, 1924, 1926, 1928, 1932, 1934, 1935, 1936, 1938, 1939, 1940, 1942, 1953, 1954, 1955, 1956, 1959, 1960, 1961, 1962, 1963, 1964, 1965, 1966, Classificatorio 1971, Selectivo 1971, 1971, 1974, 1979, 1994, Apertura 2000, Apertura 2003, Apertura 2010

## Ārējās saites

* 
*
Palenke

**Palenke** () ir maiju pilsētas atliekas, kas atrodas mūsdienu Meksikas dienvidos, Čjapasas štatā. Kaut arī Palenke vēsturiski nav no lielākajām maiju pilsētām, tās drupas ir relatīvi ļoti labi saglabājušās. 1987. gadā Palenke tika iekļauta UNESCO Pasaules mantojuma sarakstā. Ap pilsētu izveidots Palenkes nacionālais parks.

Pirmās ziņas par pilsētu saglabājušās no 3. gadsimta p.m.ē. Savu uzplaukumu tā piedzīvoja starp 6. un 8. gadsimtu. Pēc tam tā tika pamesta un pilsētas drupas pārņēma džungļi. Kad 16. gadsimtā ieradās spāņi, reģions bija mazapdzīvots. Pilsētas drupas plaši pazīstamas kopš 1773. gada un jau 19. gadsimtā tās bija tūrisma objekts. Izrakumi kopš 1949. gada.

## Attēlu galerija

Mexico-2648_-_Palenque_(2213894037).jpg
Palenke_6_(the_gallery_in_the_palace).jpg
Palenque_Relief.jpg
Tumba_de_pakal,_Chiapas.JPG
The_Palenque_Palace_Aqueduct_Beautiful.jpg


## Ārējās saites
Talleres de Córdoba

***Club Atlético Talleres*** ir profesionāls Argentīnas sporta klubs no Kordovas. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

Klubs tika dibināts 1913. gadā un tas savas mājas spēles aizvada ''Estadio Mario Alberto Kempes'' stadionā, kurā ir 57 000 skatītāju vietas. Klubam lielākā sāncensība ir ar citu Kordovas klubu ''Club Atlético Belgrano''. Mačus starp abām komandām sauc *el clásico cordobés*.

## Sasniegumi

* **Primera B Nacional (2)**: 1997–98, 2016
* **Torneo Federal A (2)**: 2012–13, 2015

* **Copa Conmebol (1)**: 1999

* **Liga Cordobesa de Fútbol (27)**: 1915, 1916, 1918, 1921, 1922, 1923, 1924, 1934, 1938, 1939, 1941, 1944, 1945, 1948, 1949, 1951, 1953, 1958, 1960, 1963, 1969, 1974, 1975, 1976, 1977, 1978, 1979

## Ārējās saites

* 
*
Club Atlético Tigre

***Club Atlético Tigre*** ir profesionāls Argentīnas futbola klubs no Viktorijas apgabala, Buenosairesas aglomerācijā. Klubs piedalās Argentīnas pirmajā divīzijā.

Klubs tika dibināts 1902. gadā, Tigres pilsētā, no kā nāk kluba nosaukums. Tas savas mājas spēles aizvada ''Estadio José Dellagiovanna'' stadionā, kur ir 26 282 skatītāju vietas.

## Sasniegumi

* **Copa de la Superliga (1)**: 2019
* **Primera Nacional (1)**: 2021
* **Primera B (6)**: 1912 FAF, 1914 FAF, 1945, 1953, 1979, 2004–05

## Ārējās saites

* 
*
Tadžikijas ASPR

**Tadžikijas ASPR** () bija no 1924. līdz 1929. gadam Tadžikistānas teritorijā eksistējoša autonoma padomju republika Uzbekijas PSR sastāvā. Tās galvaspilsēta bija Dušanbe.

## Vēsture
Pēc tam, kad Krievijas Turkestānu, kā arī Buhāras emirāta un Hivas hanistes teritorijas ieņēma Sarkanā armija, to teritorijā izveidoja Turkestānas APSR, Buhāras SPR un Horezmas SPR. 1924. gada 14. oktobrī tās likvidēja un uzbeku un tadžiku apdzīvotajā teritorijā izveidoja Uzbekijas SPR ar **Tadžikijas ASPR**. 1929. gadā izveidoja Tadžikijas PSR.

## Ārējās saites
Čolulas Lielā piramīda

**Čolulas Lielā piramīda** (, ) ir 3. gadsimta p.m.ē. būve Meksikas dienvidos, Pueblas štatā Čolulas pilsētā. Kaut arī 25 metrus augstā piramīda ir ievērojami zemāka par 146,6 metrus augsto Heopsa piramīdu Ēģiptē, tai ir ievērojami garākas pamata malas (300 m x 315 m). Tadējādi Čolulas Lielā piramīda pēc tilpuma ir lielākā senā piramīda. Piramīdas arhitektoniskais stils ir līdzīgs Teotivakanas arhitektūrai, ietekmējoties arī no Tahinas arhitektūras. 16. gadsimtā piramīdas virsotnē tika uzbūvēta baznīca *Santuario de Nuestra Señora de los Remedios*.

## Attēli

PatioAltarsCholula3.JPG
Cholula_Pyramid.jpg
Comparison_of_pyramids_SMIL.svg|Salīdzinājums ar citām būvēm


## Atsauces

## Ārējās saites
Lielais templis

**Lielais templis** (, ) bija 14. gadsimta uzbūvēts Acteku impērijas galvaspilsētas Tenočtitlanas galvenais templis, veltīts dieviem Uīcilopočtli (*Huītzilōpōchtli*) un Tlālokam (*Tlāloc*). Tempļa atliekas mūsdienās atrodas Mehiko centrā. Templis tika sagrauts pēc spāņu iebrukuma 1521. gadā, bet tempļa vietā uzcelta Mehiko katedrāle. 20. gadsimtā tika atrastas tempļa atliekas, kas tika atraktas arheoloģiskajos izrakumos no 1978. līdz 1982. gadam.

## Attēli

Templo_Mayor_2015_001.jpg
Zocalo_temple_mayor_metro.jpg|Lielā tempļa makets
Altar_der_Kröten.jpg


## Ārējās saites
Tahina

**Tahina** () ir senas pilsētas atliekas, kas atrodas mūsdienu Meksikas dienvidos, Verakrusas štatā. 1992. gadā Tahina tika iekļauta UNESCO Pasaules mantojuma sarakstā. 

Tahina, kas bija Verakrusas klasiskās kultūras pilsēta un attīstījās kā tirdzniecības centrs, savu uzplaukumu piedzīvoja no 9. līdz 13. gadsimtam pēc Teotivakanas krišanas. 13. gadsimtā pilsēta tika pamesta. Eiropieši to atklāja 1785. gadā. 

## Attēlu galerija

PyramidNiches1.JPG
SECornerArroyoTajin.JPG
GrandXicalco1.JPG
Ruins_of_El_Tajín_2.jpg


## Ārējās saites
Sanfransisko grēdas klinšu zīmējumi

**Sanfransisko grēdas klinšu zīmējumi** () ir aizvēsturiski klinšu zīmējumi Meksikas ziemeļos, Dienvidu Lejaskalifornijas štatā. 1994. gadā zimējumi tika iekļauti UNESCO Pasaules mantojuma sarakstā. Visticamāk, ka zīmējumus radījuši kočimi (*cochimí*), kuri dzīvoja reģionā pirms eiropiešu ierašanās. Zīmējumus pirmoreiz 18. gadsimtā aprakstījuši jezuītu misionāri. Tie atrasti apmēram 250 vietās un labi saglabājušies. Varētu būt radīti no 1. gadsimta p.m.ē.  līdz 14. gadsimtam.

## Attēlu galerija

Baja_California_Sur.jpg
Figura_en_el_techo_de_la_cueva_"El_Ratón".JPG
Pintura_rupestre_de_Baja_California.jpg


## Ārējās saites
Montealbana

**Montealbana** () ir senas pilsētas atliekas, kas atrodas mūsdienu Meksikas dienvidos, Oahakas štatā. 1987. gadā Montealbana tika iekļauta UNESCO Pasaules mantojuma sarakstā kā daļa no objekta "Oahakas vēsturiskais centrs un Montealbanas arheoloģiskā vieta". 

Pilsētas un ceremoniālā centra atliekas atrodas mākslīgi pārveidota kalna virsotnē. Kalnā izveidotas terases, dambji, kanāli un piramīdas, kas veido sakrālo topogrāfiju. Montealbana ir viena no Vidusamerikas senākajām pilsētām un vairāk nekā 1000 gadus (no 6. gs. p.m.ē. līdz 8. gs m.ē.) bija sapoteku civilizācijas centrs. Pilsētas sākotnējais nosaukums nav zināms, jo tā tikusi pamesta vairākus gadsimtus pirms senāko rakstu pieminekļu parādīšanās.

## Attēlu galerija

Monte Alban West Side Platform.jpg
Monte_Albán-12-05oaxaca031.jpg
Monte_Albán-12-05oaxaca034.jpg
2013-13-27_Máscara_funeraria_mixteca_Tumba_No._7_Monte_Alban_Museo_de_las_Culturas_de_Oaxaca_anagoria.JPG
Bat_god.jpg


## Atsauces

## Ārējās saites
Mēness piramīda

**Mēness piramīda** () ir 2. gadsimta būve Teotivakanas senpilsētā, Meksikā, apmēram 40 kilometrus uz ziemeļaustrumiem no valsts galvaspilsētas Mehiko. Pēc Saules piramīdas otra lielākā piramīda Teotivakanā. Atrodas t.s. Mirušo alejas galā, apveidos atdarinot aiz piramīdas esošo *Cerro Gordo* kalnu. Piramīda izmantota upurēšanas (to skaitā cilvēku) rituāliem. Piramīda ir 42 metrus augsta, tās izmēri 130 x 150 m.

## Attēli

Panorama_Moon_Pyramid_Teotihuacan_05_2015_MEX_3358.JPG
View_from_Pyramide_de_la_luna.jpg|Skats no Mēness piramīdas uz Mirušo aleju un Saules piramīdu
Comparison_of_pyramids_SMIL.svg|Salīdzinājums ar citām būvēm


## Ārējās saites
Lieliskais septiņnieks

**Lieliskais septiņnieks** () var būt:

* "Lieliskais septiņnieks" — 1960. gada ASV vesterna filma,
* "Lieliskais septiņnieks" — 2016. gada ASV vesterna filma.
Tranana

**Tranana** () ir sala Indonēzijā, Moluku salu arhipelāgam piederošo Aru salu lielākā sala. Administratīvi ietilpst Moluku provinces Aru salu apriņķi. Lielākās apdzīvotās vietas ir Džerdera, Vadžina un Sia.

## Ģeogrāfija
Salas izvietojušās Indonēzijas dienvidaustrumos Arafuru jūrā. Atrodas Aru salu dienvidos, šaurais, garais un līkumotais Maikooras šaurums to atdala no Maikooras un Kobas salām ziemeļos. Salas reljefs līdzens. Valda tropiskais klimats. Ainavā dominē tropiskie lietusmeži, sastopamas savannas, piekrastēs — mangrovju audzes.

## Atsauces

## Ārējās saites
Vokama

**Vokama** () vai **Tanahbesara** (*Tanahbesar*) ir sala Indonēzijā, Moluku salu arhipelāgam piederošo Aru salu trešā lielākā sala. Administratīvi ietilpst Moluku provinces Aru salu apriņķi.

## Ģeogrāfija
Sala izvietojusies Indonēzijas dienvidaustrumos Arafuru jūrā. Atrodas Aru salu ziemeļdaļā, šauri, gari un līkumoti šaurumi (dēvēti par upēm) to atdala no Kolas, Komfanes un Aranlau salām ziemeļos un Kobroras dienvidos. Salas reljefs līdzens. Valda tropiskais klimats. Ainavā dominē tropiskie lietusmeži, sastopamas savannas, piekrastēs — mangrovju audzes.

## Atsauces

## Ārējās saites
Urugvajas futbola Pirmā divīzija

***Liga Profesional de Primera División*** ir augstākā futbola līga Urugvajā. Čempionātā piedalās 16 komandas.

Pirmais amatieru čempionāts tika aizvadīts 1900. gadā, savukārt pirmā profesionālā sezona tika aizvadīta 1932. gadā. Visā vēsturē līgā ir piedalījušies 60 klubi (39 klubi profesionālās sezonās).

Par visveiksmīgāko klubu tiek uzskatīts *[[Peñarol]]* / ''CURCC'', kas kopumā ir izcīnījuši 51 Pirmās divīzijas titulus. ''Nacional'' komanda ir izcīnījusi 52 čempionu titulus.

Saskaņā ar Starptautisko Futbola vēstures un statistikas federāciju, Urugvajas Pirmā divīzija bija 2022. gada 16. spēcīgākā futbola līga pasaulē.

## 2023. gada sezonas klubi

## Atsauces

## Ārējās saites

* 
*
Danubio F.C.

***Danubio Fútbol Club*** ir profesionāls Urugvajas futbola klubs no Montevideo, kas piedalās Urugvajas augstākajā līgā jeb Pirmajā divīzijā.

Klubs tika dibināts 1932. gadā un tas savas mājas spēles aizvada ''Jardines del Hipódromo'' stadionā, kurā ir 18 000 skatītāju vietas. Klubs ir četras reizes kļuvis par Pirmās divīzijas uzvarētājiem.

## Sasniegumi

* **Pirmā divīzija**
** Uzvarētāji (4): 1988, 2004, 2006–07, 2013–14
* **Otrā divīzija**
** Uzvarētāji (3): 1947, 1960, 1970

* **Trešā divīzija**
** Uzvarētāji (1): 1943

## Ārējās saites

* 
*
Defensor Sporting

***Defensor Sporting Club*** ir profesionāls Urugvajas futbola klubs no Montevideo, kas piedalās Urugvajas augstākajā līgā jeb Pirmajā divīzijā.

*Defensor Sporting* tika dibināts 1913. gadā un tas savas mājas spēles aizvada *[[Estadio Luis Franzini]]* stadionā, kurā ir 16 000 skatītāju vietas. Tas ir trešais titulētākais klubs Urugvajā pēc *[[Peñarol]]* un ''Nacional'' ar kopumā 25 oficiāliem tituliem, no kuriem 4 ir Pirmās divīzijas čempionu tituli.

## Sasniegumi

* **Pirmā divīzija**
** Uzvarētāji (4): 1976, 1987, 1991, 2008
* **Otrā divīzija**
** Uzvarētāji (2): 1950, 1965
* **Copa AUF Uruguay**
** Uzvarētāji (1): 2022

## Ārējās saites

*
Padomju okupācijas zona Vācijā

**Padomju okupācijas zona Vācijā** ( vai *Ostzone* — 'Austrumzona',  — 'Vācijas padomju okupācijas zona') bija Vācijas teritorija, ko okupēja PSRS Bruņotie spēki un kas tika izveidota Potsdamas konferences rezultātā. Padomju okupācijas zonā 1949. gada 7. oktobrī tika nodibināta Vācijas Demokrātiskā Republika (VDR), ko parasti dēvē par Austrumvāciju.

Padomju zona bija viena no četrām sabiedroto okupācijas zonām Vācijā, kas tika izveidota Otrā pasaules kara beigās, sabiedrotajiem uzvarot nacistisko Vāciju. Saskaņā ar vienošanos Potsdamas konferencē, padomju militārajai pārvaldei Vācijā tika uzticēta atbildība par Vācijas vidusdaļu. Vācijas austrumu apgabalus aiz Oderas—Neises līnijas (Silēzija un Austrumprūsija), kas pēc platības bija vienāda ar padomju okupācijas zonu, anektēja Polija un tās iedzīvotāji tika izraidīti, gaidot pēdējo miera konferenci ar Vāciju.

Ar 1947. gada 25. februāra dekrētu padomju okupācijas zonā Prūsijas valsts tika oficiāli likvidēta. Ar 1947. gada 21. jūlija dekrētu Brandenburgas un Saksijas-Anhaltes provinces ieguva federālo zemju statusu.

"Padomju zona" un atvasinājumi (kā arī "tā sauktā VDR") palika oficiāli un izplatīti Austrumvācijas nosaukumi Rietumvācijā, kas atteicās atzīt VDR pastāvēšanu līdz 1972. gadam, kad Villija Branta valdība saskaņā ar savu Austrumpolitikas (*Ostpolitik*) iniciatīvu oficiāli atzina Austrumvāciju.

## Skatīt arī
* ASV okupācijas zona Vācijā
* Britu okupācijas zona Vācijā
* Francijas okupācijas zona Vācijā

## Atsauces
Montevideo Wanderers F.C.

***Montevideo Wanderers Fútbol Club*** ir profesionāls Urugvajas futbola klubs no Montevideo, kas piedalās Urugvajas augstākajā līgā jeb Pirmajā divīzijā.

Klubs tika dibināts 1902. gadā un tas savas mājas spēles aizvada *[[Estadio Alfredo Victor Viera]]* stadionā, kurā ir 10 000 skatītāju vietas. Klubs ir izcīnījis trīs Pirmās divīzijas čempionu titulus.

## Sasniegumi

* **Primera División**
** **Uzvarētāji (3):** 1906, 1909, 1931
* **Primera División (FUF)**
** **Uzvarētāji (1):** 1923
* **Copa de Competencia**
** **Uzvarētāji (5):** 1906, 1908, 1911, 1917, 1918
* **Copa de Honor Cousenier**
** **Uzvarētāji (1):** 1908
* **Tie Cup**
** **Uzvarētāji (3):** 1911, 1917, 1918

## Ārējās saites

*
Peñarol

***Club Atlético Peñarol*** ir profesionāls Urugvajas futbola klubs no Montevideo, kas piedalās Urugvajas augstākajā līgā jeb Pirmajā divīzijā.

Klubs ir dibināts 1891. gadā un tas savas mājas spēles aizvada *[[Estadio Campeón del Siglo]]* stadionā, kurā ir 40 000 skatītāju vietas. Tas ir vistitulētākais Urugvajas klubs, kopumā izcīnot 51 Pirmās divīzijas titulus. *Peñarol* arī nekad nav izkritis no Urugvajas augstākās divīzijas.

Starptautiski klubs ir piecas reizes uzvarējis *[[Copa Libertadores]]* un trīs reizes Starpkontinentālajā kausā.

## Sasniegumi

### Nacionālā līmenī

* **Primera División (AUF) (54)**: 1900, 1901, 1905, 1907, 1911; 1918, 1921, 1928, 1929, 1932, 1935, 1936, 1937, 1938, 1944, 1945, 1949, 1951, 1953, 1954, 1958, 1959, 1960, 1961, 1962, 1964, 1965, 1967, 1968, 1973, 1974, 1975, 1978, 1979, 1981, 1982, 1985, 1986, 1993, 1994, 1995, 1996, 1997, 1999, 2003, 2009–10, 2012–13, 2015–16, 2017, 2018, 2021, 2024
* **Primera División (FUF/CP) (2)**: 1924 FUF, 1926 CP
* **Supercopa Uruguaya (2)**: 2018, 2022

### Starptautiskā līmenī

* **Intercontinental Cup (3):** 1961, 1966, 1982
* **Copa Libertadores (5):** 1960, 1961, 1966, 1982, 1987
* **Intercontinental Champions' Supercup (1):** 1969
* **Copa de Honor Cousenier <small>(AFA/AUF)</small> (3):** 1909, 1911, 1918
* **Tie Cup <small>(AFA/AUF)</small> (1):** 1916
* **Copa Aldao <small>(AFA/AUF)</small> (1):** 1928
* **IFA Shield <small>(IFA)</small> (1):** 1985

## Ārējās saites

*
Sanmigela de Tukumana

**Sanmigela de Tukumana** (), visbiežāk pazīstama kā **Tukumana**, ir pilsēta Argentīnā, Tukumanas provinces lielākā pilsēta un administratīvais centrs. Pilsēta atrodas Argentīnas ziemeļos, 1311 km no valsts galvaspilsētas Buenosairesas. Tukumana ir piektā lielākā pilsēta Argentīnā pēc iedzīvotāju skaita.

## Sports
Pilsētā bāzējas futbola klubs ''Atlético Tucumán''.

## Atsauces

## Ārējās saites
* 
*
Viljams Meisijs

**Viljams Hols Meisijs jaunākais** (; dzimis ) ir amerikāņu aktieris. Kļuvis pazīstams ar lomām vairākās neatkarīgajās filmās.

Pazīstams ar lomām tādās filmās kā "Fārgo" (1996), "Prezidenta lidmašīna" (*Air Force One*, 1997), "Naktis bugi stilā" (1997), "Magnolija" (1999), "Dzīve aiz kadra" (2000), "Juras laikmeta parks 3" (2001), "Biskvīts" (*Seabiscuit*, 2003), "Spartietis" (2004), "Mobilais" (2004), "Smēķēt atļauts" (2005), "Ielu advokāts" (2011), "Sesijas" (2012), " Istaba" (2015), "Pērtiķu planētas karaliste" (2024), *[[Train Dreams]]* (2025) un "Skrienošais cilvēks" (*The Running Man*, 2025).

Meisijs ir saņēmis divas Emmy balvas un četras Ekrāna aktieru ģildes balvas. Par lomu filmā "Fārgo" viņš nominēts Amerikas Kinoakadēmijas balvai kategorijā "Labākais aktieris otrā plāna lomā". No 2011. līdz 2021. gadam piedalījies seriālā *[[Shameless]]*.

## Ārējās saites
Meeksiella pskovensis

***Meeksiella pskovensis*** ir ptiktodontīdu bruņuzivju suga. Tās pārstāvji dzīvoja augšdevonā, frānas laikmetā (sņetogoras slāņi, pļaviņu svīta). Sugu pirmo reizi aprakstīja padomju paleontologs Dmitrijs Obručevs 1947. gadā kā *Chelyophorus pskovensis*. Sugas holotips ir  priekšējais sānu-muguras kauls (*ADL*) no Piskoviču ciema pie Veļikajas upes, netālu no Pleskavas, sņetogoras slāņiem (pļaviņu svīta). Suga nosaukta netālu atrodošās Pleskavas pilsētas vārdā. 2019. gadā tika izdalīta jauna ģints *[[Meeksiella]]* Trinajstic, Long, Ivanov & Mark-Kurik, 2019, kuru arī pārstāv šī vienīgā suga. *M. pskovensis* izplatīta Galvenajā devona laukā Veļikajas krastos pie Piskovičiem un Sņetogoras, Pleskavas apgabalā, Krievijā, Meeksi krastos netālu no Vastselīnas pils, Igaunijā, Daugavas krastos pie Pļaviņām, Latvijā u.c. pļaviņu svītas sņetogoras slāņos.

## Apraksts
Galvas vairogs nedaudz izliekts un tā garums pārsniedz platumu. Vairoga platākā vieta ir sānu pakauša kaulu (*Pn*) un aizacs  kaulu (*PtO*) savienojuma rajonā. Pineālais kauls vairoga priekšpusē dziļi, U-veidīgi ieguļ starp preorbitālajiem kauliem (*PrO*). Pakauša kauls (*Nu*) sašaurinās virzienā uz aizmuguri un, atdalot vienu no otra pāra centrālos kaulus (*Ce*), ar savu aizmugurējo malu galvas vairoga ārējā virsmā veido tā aizmugurējo malu. Galvas vairoga iekšējā virsmā cetrālie kauli pie aizmugurējās malas savā starpā saskaras. Sānu pakauša kauli un aizacs kauli pēc saviem izmēriem ir apmēram līdzīgi, un garumā ir apmēram divas trešdaļas no preorbitālo kaulu garuma. Centrālajiem kauliem ir labi attīstīts aizmugurējais izaugums. Sānu pakauša un aizacs kauli dorsolaterāli ir stipri izliekti, veidojot galvas vaigu augšējo daļu. Malas kauli (*M*) ir lieli, bet ar salīdzinoši nelielu orbitālo daļu, kas ir īsāka, par postorbitālo daļu. Šo kaulu vidējais apakšējais izaugums ir neliels. Augšējai zobu plātnei ir īss priekšējais dorsālais izaugums, kas savienojas ar zivs aukslējām. Apakšējā zobu plātne sašaurinās virzienā no aizmugures uz priekšu, un tai nav apakšējā izauguma.

Ķermeņa bruņas veido īss, plats un samērā plakans, trīsstūrveida vidējais muguras kauls (*MD*) ar zemu aizmugurējo muguras ķīli un priekšējo izaugumu. Priekšējais sānu-muguras kauls (*ADL*) ir ar izteiktu dorsolaterālo izliekumu un V-veidīgu šuvi priekš priekšējā sānu kaula (*AL*).

## Atsauces
Liverpool F.C. (Montevideo)

***Liverpool Fútbol Club*** ir profesionāls Urugvajas futbola klubs no Montevideo, kas piedalās Urugvajas augstākajā līgā jeb Pirmajā divīzijā.

Klubs tika dibināts 1915. gadā un tā nosaukums nāk no Liverpūles vārdā, tā kā vairums ogļu kuģu, kas piestāja Montevideo nāca no Anglijas ostas. *Liverpool* savas mājas spēles aizvada *[[Estadio Belvedere]]* stadionā, kurā ir 10 000 skatītāju vietas.

Klubs ne reizi nav uzvarējis Pirmajā divīzijā.

## Sasniegumi

* **Pirmā divīzija**
** Clasura 2020, Apertura 2022
* **Otrā divīzija**
** Uzvarētāji (4): 1966, 1987, 2002, 2014–15
* **Torneo Intermedio**
** Uzvarētāji (1): 2020
* **Supercopa Uruguaya**
** Uzvarētāji (2): 2020, 2023
* **Divisional Intermedia**
** Uzvarētāji (2): 1919, 1937
* **Tercera División Uruguay**
** Uzvarētāji (1): 1916

## Atsauces

## Ārējās saites

*
Dzīve aiz kadra

**"Dzīve aiz kadra"** () ir 2000. gada ASV kinokomēdija, kuras režisors un scenārija autors ir Deivids Memits. Filmā galvenās lomas atveido Viljams Meisijs, Sāra Džesika Pārkere, Aleks Boldvins, Džūlija Stailsa, Filips Sīmors Hofmans, Rebeka Pidžona, Deivids Peimers, Čārlzs Dērings, Petija Lupona un Klārks Gregs.

Filma stāsta par filmēšanas komandu, kas savu jaunāko filmu cenšas uzfilmēt nelielā Vērmontas pilsētiņā.

Filmas "Dzīve aiz kadra" pirmizrāde notika . Filma kopumā saņēma pozitīvas kritiķu atsauksmes.

## Atsauces

## Ārējās saites
Džūlija Stailsa

**Džūlija O'Hāra Stailsa** (; dzimusi ) ir amerikāņu aktrise.

Stailsa savu aktrises karjeru uzsāka 11 gadu vecumā teātrī. Kino debitējusi ar lomu filmā *[[I Love You, I Love You Not]]* (1996). Vēlāk kļuvusi pazīstama ar lomām filmās *[[Wicked (1998. gada filma)|Wicked]]* (1998), "Spītnieces savaldīšana" (1999), *[[Down to You]]* (2000) un "Pēdējā deja aizrunāta" (*Save the Last Dance*, 2001).

Vēlāk piedalījusies tādās filmās kā "Dzīve aiz kadra" (2000), "Hamlets" (*Hamlet*, 2000), *[[The Business of Strangers]]* (2001), "Zēnu lietas" (*A Guy Thing*, 2003), *[[Carolina]]* (2003), "Monas Lizas smaids" (2003), "Princis un es" (*The Prince & Me*, 2004), *[[A Little Trip to Heaven]]* (2005), "Pareģojums" (*The* *Omen*, 2006), *[[The Cry of the Owl]]* (2009), "Optimista stāsts" (2012), *[[Blackway]]* (2015) un "Afēristes" (*Hustlers*, 2019).

Par lomu seriāla "Deksters" piektajā sezonā Stailsa nominēta Zelta globusa balvai un Emmy balvai.

## Ārējās saites
Lūzums (2007. gada filma)

**"Lūzums"** () ir ASV un Vācijas psiholoģiskā trillera filma, kuras režisors ir Gregorijs Hoblits. Filmā galvenās lomas atveido Entonijs Hopkinss, Raiens Goslings, Deivids Stratērns, Rozamunda Paika un Billijs Bērks.

Filma stāsta par vīrieti, kurš sašauj savu neuzticīgo sievu, un jaunu un ambiciozu prokurora palīgu, kurš cenšas viņu atmaskot.

Filmas "Lūzums" pirmizrāde notika  un to izplatīja *[[New Line Cinema]]* un *[[Warner Bros. Pictures]]*. Filma saņēma pozitīvas kritiķu atsauksmes.

## Atsauces

## Ārējās saites
Kai salas

**Kai salas** (, *Nuhu Evav*) ir salu grupa Indonēzijā, Moluku salu arhipelāgā. Administratīvi ietilpst Moluku provincē, veido divas apriņķa līmeņa administratīvās vienības — Tualas pilsētu un Dienvidaustrumu Moluku apriņķi. Lielākās apdzīvotās vietas ir Tuala ( iedzīvotāju) un apriņķa centrs Langura ().

## Ģeogrāfija
Salas izvietojušās Indonēzijas dienvidaustrumos starp Bandas jūru rietumos, Arafuru jūru austrumos un Seramas jūru ziemeļos. Sastāv no 77 salām; galvenās salas ir Kaibesara (550 km²), Kaikečila (399 km²) un Kaidulaha. Atstatus no galvenās salu grupas atrodas Tajandu salas un Kura rietumos un Kaitenimbara dienvidos. Kaibesaras sala kalnaina, pārējās lielākoties ar līdzenu reljefu. Valda tropiskais klimats. Ainavā dominē tropiskie lietusmeži.

## Iedzīvotāji
Lielākā daļa iedzīvotāju runā kajiešu valodā, izplatītas ir arī kuriešu valoda Kuuras salā un bandiešu valoda. Lielākā daļa iedzīvotāju ir kristieši (katoļi 44%, protestanti 26%), bet ap trešdaļu — musulmaņi (28%).

## Atsauces

## Ārējās saites
Bendžamins Tompsons

thumb|Bendžamins Tompsons 1783. gada gleznā
**Bendžamins Tompsons** (, 1753—1814), kopš 1791. gada **Rumfordas grāfs** (), bija amerikāņu izcelsmes fiziķis un valstsvīrs.

## Dzīvesgājums
Dzimis 1753. gada 26. martā Voburnā, britu Masačūsetsas kolonijā. Mācījās vietējā skolā, reizēm apmeklēja fizikas lekcijas Hārvarda koledžā. 1772. gadā viņš apprecējās ar turīgu atraitni Sāru Rolfi, pēc ASV Neatkarības kara sākuma 1776. gadā devās uz Angliju, kur 1779. gadā kļuva par Karaliskās biedrības biedru un 1780. gadā par Amerikas koloniju valsts sekretāra vietnieku. 1782.—1783. gadā angļu pusē karoja pret amerikāņu armiju.

Pēc britu sakāves karā viņš 1784. gadā pārcēlās uz Minheni, kur Bavārijas kūrfirsta dienestā uzdienējās līdz ģenerālleitnanta un kara ministra pakāpei un 1792. gadā ieguva Rumfordas grāfa titulu. Viņš pārveidoja Bavārijas armiju un uzlaboja nabadzīgo cilvēku dzīves apstākļus, ieviešot kartupeļu audzēšanu, taupības krāsnis un tā saukto Rumforda zupu.

Napoleona karu sākumā 1798. gadā Rumfordas grāfu iecēla par Bavārijas vēstnieku Londonā, bet Anglijas valdība viņu par tādu neatzina. Pēc tam Rumfords dzīvoja Anglijā un pilnībā nodevās zinātniskiem pētījumiem. 1803. gadā viņu ievēlēja par Karaliskās Zinātņu akadēmijas ārzemju locekli. Trešās koalīcijas kara laikā 1804. gadā viņš pārcēlās uz dzīvi Parīzē.

Miris 1814. gada 14. augustā Parīzē.

## Zinātniskie atklājumi
Rumforda veica zinātniskos atklājumus īpaši par siltumu, gaismu, šaujampulvera dzinējspēku, kamīnu būvniecību un apgaismojumu. Cita starpā viņš izveidoja fotometru un gāzu kalorimetru.

Viņš publicēja esejas, politiskos, ekonomiskos un filozofiskus rakstus *Philosophical Transactions* un *Nicholson's Journal*.
* *Recherches sur la chaleur*. Paris: 1804—1813 
* *Recherches sur les bois et le charbon*. Paris: 1813
* *Essays political, economical and philosophical*. 4 sējumi, London: 1796—1803
* *Complete Works*. 5 sējumi, London/Boston: 1876
* Thompson, Benjamin. *Experiments on the Production of Dephlogisticated Air from Water with Various Substances.* Phil. Trans. R. Soc. Lond. January 1, 1787 77:84-124;  (PDF; 6,4 MB)
* Thompson, Benjamin; Blagden, Charles. *Experiments Made to Determine the Positive and Relative Quantities of Moisture Absorbed from the Atmosphere by Various Substances, under Similar Circumstances.* Phil. Trans. R. Soc. Lond. January 1, 1787 77:240-245;  (PDF; 717 kB)

## Literatūra
* Gerhard Berthold. *Rumford und die mechanische Wärmetheorie* (1875)
* Karl Maximilian von Bauernfeind. Rumford, Benjamin Thompson Graf von. In: Allgemeine Deutsche Biographie (ADB). Band 29, Duncker & Humblot, Leipzig 1889, S. 643—655.

## Ārējās saites
The Walking Dead (komikss)

thumb|250px|Komiksu sērijas logotips
***The Walking Dead*** ir ASV komiksu grāmatu sērija, kuras autori ir rakstnieks Roberts Kirkmens un mākslinieki Tonijs Mūrs (1.—6. izlaidums) un Čārlijs Edlards (7.—193. izlaidums). To izdeva *[[Image Comics]]*, pirmais izdevums iznāca 2003. gada oktobrī, bet pēdējais — 2019. gada jūlijā. Komikss galvenokārt tika publicēts melnbaltā krāsā, bet sākot ar 2020. gada oktobri sāka izdot Deiva Makkeiga veidoto krāsaino versiju. Komiksi ir par šerifa Rika Graimsa, viņa ģimenes un citu grupas locekļu izdzīvošanu zombiju pārņemtajā pasaulē.

AMC televīzijas seriāls "Staigājošie miroņi" (2010—2022) un tā atvasinājumi daļēji balstīti uz šo komiksu grāmatu sēriju. Vēl *The Walking Dead* franšīzē izdotas videospēles (sākot ar *[[The Walking Dead (spēle)|The Walking Dead: The game]]*), romāni un tīmekļa seriāli.

## Atsauces

## Ārējās saites
*
Fast Times at Ridgemont High

***Fast Times at Ridgemont High*** ir 1982. gada ASV kinokomēdija, kuras režisore ir Eimija Hekerlinga, bet scenārija autors Kemerons Krovs, kurš to balstīja uz savu 1981. gada grāmatu *Fast Times at Ridgemont High: A True Story*, ko viņš sarakstīja, deviņus mēnešus slepeni pavadot vidusskolā Sandjego. Filmā galvenās lomas atveido Šons Penns, Dženifere Džeisone Lī, Džadžs Reinholds, Fēbe Keitsa, Braiens Bakers, Roberts Romanuss, Rejs Volstons, Amanda Vaisa, Skots Tomsons un Vinsents Skieveli.

Filma ataino vairāku vidusskolas skolēnu dzīvi un attiecības viena mācību gada laikā.

Filmas *Fast Times at Ridgemont High* pirmizrāde notika  un to izplatīja *[[Universal Pictures]]*. Filma saņēma pozitīvas kritiķu atsauksmes, tīmekļa vietnē *[[Rotten Tomatoes]]* tai ir 78% vērtējums. 2000. gadā Amerikas Kinoinstitūts to iekļāva savā 100 smieklīgāko filmu saraksta 87. vietā. *[[Entertainment Weekly]]* to nosauca arī par otru visu laiku labāko vidusskolas filmu. 2005. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

Filmā parādās arī vairāki jaunie aktieri, kas vēlāk kļuva slaveni, kā Nikolass Keidžs, Ēriks Stolcs, Forests Vaitekers un Entonijs Edvardss (Keidžam un Stolcam tā bija kino debija).

## Atsauces

## Ārējās saites
Kerija Kondone

**Kerija Kondone** (; dzimusi ) ir īru aktrise.

Kondone ir jaunākā aktrise, kas atveidojusi Ofēliju lugā "Hamlets" (2001—2002). Vēlāk piedalījusies televīzijas seriālos ''Rome'' (2005—2007), "Labāk zvaniet Solam" (2015—2022), kā arī vairākās *[[Marvel Cinematic Universe]]* filmās un filmā "F1" (2025).

Kondone vairākkārt sadarbojusies ar Mārtinu Makdonu, piedaloties viņa lugās "Inišmoras leitnants" (*The Lieutenant of Inishmore*, 2001) un "Klibais no Inišmānas" (*The Cripple of Inishmaan*, 2009), kā arī viņa režisētajās filmās "Trīs paziņojumi pie Ebingas Misūri štatā" (2017) un "Inišerinas Banšī" (2022), par ko saņēmusi gan BAFTA kino balvas, gan Amerikas Kinoakadēmijas balvas nomināciju kategorijā "Labākā aktrise otrā plāna lomā".

## Filmogrāfija

## Atsauces

## Ārējās saites
Tuala

**Tuala** () ir pilsēta Indonēzijā, Moluku provinces otra lielākā pilsēta. Izvietojusies Kai salās provinces austrumdaļā, aizņem urbanizēto Dullahas salu, kur faktiski atrodas pati pilsēta, kā arī mazākās Tajandu salas, Kuru, Manuru, Voninu un Fadolu Kai salu rietumdaļā. Līdz 2007. gadam Tuala bija Dienvidaustrumu Moluku apriņķa administratīvais centrs; 2007. gadā izdalīta kā atsevišķa apriņķa līmeņa pilsēta. Ar tagadējo apriņķa centru Langaru savienota ar  garu tiltu; dienvidos no Langaras atrodas Karela Sacuita Tubuna lidosta, kas apkalpo abas pilsētas.

## Atsauces

## Ārējās saites
Ambona

**Ambona** () ir pilsēta Indonēzijā, Moluku provinces administratīvais centrs un lielākā pilsēta. Izvietojusies nelielajā Ambonas salā provinces ziemeļdaļā, aizņem urbanizēto salas dienviddaļu. Lielākā daļa iedzīvotāju ir kristieši (protestanti 58,4%, katoļi 2,4%), bet 39,0% — musulmaņi.

## Vēsture
Salu 1526. gadā kolonizēja portugāļi un nodēvēja to *Nossa Senhora de Anunciada*. 1605. gadā tos padzina holandieši un sala ar īsiem pārtraukumiem bija to kontrolē līdz 1945. gadam. Holandiešu valdīšanas laikā **Amboina** bija to pārvaldīto Moluku salu administratīvais un militārais centrs.

1950. gados Ambona bija pret Indonēzijas centrālo valdību izcēlušos nemieru centrs un pašpasludinātās Dienvidmoluku Republikas formālā galvaspilsēta. No 1999. līdz 2002. gadam Ambona bija viens no plašā Moluku salu etnoreliģiskā konflikta centriem.

## Atsauces

## Ārējās saites
Kopenhāgenas loža "Svētais Martins"

**Kopenhāgenas loža "Svētais Martins"** (*St. Martin*) bija pirmā brīvmūrnieku loža Dānijā, ko 1743. gada 11. novembrī nodibināja divi vācu diplomāti un trīs dāņu pavalstnieki, dibināšanas sanāksmē jaunajā ložā uzņēma Krievijas Impērijas sūtni Johanu Albrehtu fon Korfu.

Pirmais ložas krēsla meistars bija Krievijas sūtņa J. A. Korfa sekretārs Georgs Karls fon Minnihs, bet pēc viņa nāves par ložas vadītāju 1747. gadā kļuva Johans Albrehts fon Korfs, bet 1748. gadā Dānijas karaliskās ģimenes loceklis Kristians Konrāds Danneskiolds-Laurvigs (*Danneskiold-Laurvig*). 1749. gadā viņš kļuva par lielmeistaru jaundibinātajai Dānijas provinciālložai Anglijas lielložas sastāvā. 1750. gadā ložas "Svētais Martins" brālis Johans Lotariuss fon Malcāns nodibināja Pēterburgas ložu "*Zur Verschwiegenheit*" un Rīgas ložu "Ziemeļzvaigzne".

Loža pastāvēja līdz 1767. gada 9. janvārim, kad tā pievienojās Striktās observances sistēmai ar jaunu nosaukumu *Zorobabel zum Nordstern*, apvienojoties ar Kopenhāgenas ložām *Phønix* un *Zorobabel*.

## Literatūra
* K.L. Bugge. Det danske frimureries historie. Bind 1, 1910
* Серков А. И. Русское масонство, 1731—2000. Энциклопедический словарь. Москва, 2001.
* Eugen Lennhoff, Oskar Posner. Internationales Freimaurer-Lexikon. Amalthea-Verlag. Wien, 1932

## Ārējās saites
* Dānijas Brīvmūrnieku ordenis
Elmers Bērnstīns

**Elmers Bērnstīns** (; dzimis , miris ) bija amerikāņu komponists, diriģents un filmu oriģinālmūzikas autors. Sarakstījis mūziku vairāk nekā 150 filmām un gandrīz 80 televīzijas seriāliem.

Saņēmis Amerikas Kinoakadēmijas balvu kategorijā "Labākā oriģinālmūzika" par 1967. gada mūziku filmai *[[Thoroughly Modern Millie]]* (1967), kā arī vienu ''Emmy'' balvu. Kopumā nominēts 14 Kinoakadēmijas balvām, 5 ''Grammy'' balvām un 2 ''Tony'' balvām. Saņēmis arī divas Zelta globusa balvas no kopumā 7 nominācijām.

Bērnstīns radījis mūziku tādām filmām kā *[[Sudden Fear]]* (1952), "Cilvēks ar zelta roku" (*The Man with the Golden Arm*, 1955), "Desmit baušļi" (1956), *[[Sweet Smell of Success]]* (1957), "Lieliskais septiņnieks" (1960), "Kas nogalina lakstīgalu..." (1962), "Lielā bēgšana" (1963), *[[Hud]]* (1963), *[[The World of Henry Orient]]* (1964), "Īstenā drošsirdība" (*True Grit*, 1969), *[[Animal House]]* (1978), *[[Meatballs]]* (1979), "Lidmašīna!" (1980), "Brāļi Blūzi" (*The Blues Brothers*, 1980), *[[Stripes]]* (1981), *[[Trading Places]]* (1983), "Spoku mednieki" (1984), *[[Spies Like Us]]* (1985), *[[Three Amigos]]* (1986), "Mana kreisā kāja" (*My Left Foot*, 1989), *[[The Grifters]]* (1990), "Baiļu rags" (1991), ''Twilight'' (1998) un "Tālu no debesīm" (2002).

## Atsauces

## Ārējās saites
Kijivas guberņa

**Kijivas guberņa** (ukraiņu: *Київська губернія*) bija Krievijas Impērijas (1708–1764; 1796–1917), vēlāk Ukrainas Valsts un Ukrainas Tautas Republikas (1917–1920), kā arī Ukrainas PSR guberņa (1919–1925), kas pastāvēja (ar pārtraukumiem) no 1708. līdz 1925. gadam, mūsdienu Kijivas, Čerņihivas un Sumu apgabalu teritorijā. Guberņas administratīvais centrs bija Kijiva.

1708. gadā cars Pēteris I lika dibināt Kijivas guberņu, kuru 1719. gadā sadalīja Kijivas, Belgorodas, Orlas un Sevas provincēs, pēdējās trīs 1728. gadā apvienoja Belgorodas guberņā. 1796. gadā daļu no Dņepras kreisā krasta zemēm iekļāva jaundibinātajā Mazkrievijas guberņā.

Pēc Ivana Mazepas neveiksmīgā mēģinājuma saraut savienību ar Krieviju 1708. gadā visa Hetmanāta teritorija tika iekļauta Kijivas guberņā, kazaku autonomija tika stingri ierobežota, tomēr Hetmanāts turpināja pastāvēt.

## Skatīt arī
* Kijivas apgabals

## Atsauces

## Ārējās saites
Rietumu Nusa Tengara

**Rietumu Nusa Tengara** () ir Indonēzijas pirmās pakāpes administratīvā iedalījuma vienība. Izvietojusies valsts dienvidos, aizņem Mazo Zunda salu rietumdaļu. Iekļauj divas galvenās salas — Sumbavu un Lomboku, kā arī mazākās Mojo, Saneanas un citas saliņas. Administratīvi iedalās divās pilsētās (Matarama un Bima) un astoņos apriņķos.

## Vēsture
Kopš 14. gadsimta Lomboka un Sumbava ietilpušas Majapahitas impērijā kā vasaļvalstis un salās izplatījās hinduisms. Pēc impērijas norieta 16. gadsimtā salās izplatījās islāms. 17. gadsimtā par ietekmi salās cīnījās Portugāle un Nīderlande. 1669. gadā Bimas sultanāts noslēdza līgumu ar Nīderlandes Austrumindijas kompāniju, kas tai deva ekskluzīvas tirdzniecības tiesības Sumbavā. 

Pēc Indonēzijas Republikas izveidošanas sākotnēji Lomboka un Sumbava ietilpa Nusa Tengaras provincē. Kā atsevišķa province izdalīta 1958. gadā.

## Ekonomika
Provinces ekonomika lielākoties balstīta lauksaimniecībā (soja, zemesrieksti, kukurūza, pipari u.c.) un zvejā. Attīstās kalnrūpniecība un tūrisms.

## Iedzīvotāji
Lielākā daļa provinces iedzīvotāju pieder sasaku tautai, kas apdzīvo galvenokārt Lomboku. Sumbavas salā dzīvo sumbavieši un bimi. Pēc konfesionālās piederības 97% iedzīvotāji ir musulmaņi, bet 2,4% — hinduisti.

## Atsauces

## Ārējās saites
Ronijs Turiafs

**Ronijs Turiafs** (; dzimis  Martinikā) ir bijušais Francijas basketbolists, spēlēja centra pozīcijā. Savas karjeras laikā aizvadījis 10 sezonas Nacionālās basketbola asociācijas (NBA) klubos, kļūstot par 2012. gada NBA čempionu Maiami "Heat" sastāvā. Bijis Francijas basketbola izlases spēlētājs. Pēc karjeras beigām R. Turiafs ir Francijas basketbola līgas spēļu komentētājs.

R. Turiafs ir dzimis Francijas aizjūras teritorijā Martinikā. Vidusskolā mācījies Parīzē, bet pēc tam studējis ASV — Gonzaga Universitātē.

## Karjera
Pēc veiksmīgas karjeras NCAA čempionātā Gonzaga Universitātē R. Turiafs 2005. gada NBA draftā izraudzīts ar kopējo 37. numuru, nonākot Losandželosas "Lakers". Lai gan klubs noslēdza līgumu ar spēlētāju, drafta gadā viņam tika vekta sirds operācija, kas liedza aizvadīt pirmo sezonu augstākajā līmenī, un sākotnēji viņš spēlēja Kontinentālās Basketbola asociācijas klubā *[[Yakima SunKings]]*, līdz 2006. gada janvārī, pus gadu pēc operācijas, nokļuva "Lakers" sastāvā.

2008. gada jūlijā R. Turiafs kā brīvais aģents noslēdza līgumu ar Goldensteitas "Warriors", bet divus gadus vēlāk komanda viņu aizmainīja uz Ņujorkas "Knicks" kopā ar Entoniju Rendolfu, Kelennu Azubuki un nākotnes otrās kārtas drafta izvēli *sign and trade* darījumā, kurā "Warriors" ieguva Deividu Lī. 2011. gada NBA lokauta laikā viņš spēlēja Francijā, Vilērbānas ASVEL, bet tajā pašā gadā NBA tika aizmainīts uz Vašingtonas "Wizards". 2012. gada martā R. Turiafs un Džaveils Makgī tika aizmainīti uz Denveras "Nuggets" trīs komandu maiņas darījumā, kura rezultātā "Wizards" ieguva Nene. "Nuggets" spēlētāju atbrīvoja no līgumsaistībām, kas ļāva noslēgt līgumu ar Maiami "Heat", un šīs sezonas noslēgumā "Heat" sastāvā R. Turiafs izcīnīja NBA čempiontitulu.

Pēc tam spēlējis Losandželosas "Clippers" un Minesotas "Timberwolves", kas bija viņa pēdējais profesionālā basketbola klubs, jo 2014. gada decembrī spēlētājs tika aizmainīts uz Filadelfijas "76ers", kas drīz pēc tam viņu no līguma atbrīvoja. 2016. gada oktobrī R. Turiafs paziņoja par basketbola karjeras beigām.

Spēlējis dažādu vecumu nacionālajās jaunatnes izlasēs, tostarp kļūstot par 2000. gada Eiropas čempionu ar Francijas U-18 izlasi. Pieaugušo Francijas basketbola izlases sastāvā spēlējis virknē starptautisku turnīru, ieskaitot 2012. gada vasaras olimpiskās spēles Londonā.

## Atsauces

## Ārējās saites
Mazsalacas velnala

**Mazsalacas Velnala** jeb **Velna pagrabs** ir ala Mazsalacas pagastā, kas atrodas Salacas labajā krastā Neļķu klintīs, lejpus Mazsalacas. Velnala ir arheoloģiskais piemineklis un sena kulta vieta. Alas ieeja izskatās kā šaurs tunelis ar augstumu 1,4 m, bet dziļumā atrodas plaša telpa, kuras platums ir 9,5 metri un augstums 3,4 metri. Kopējais alas garums ir 16,4 metri pēc 1985. gada mērījumiem. Ala ir unikāls sufozijas veidojums, pie ieejas atrodas milzīga sufozijas piltuve. Iespējams, ka tagadējā Velnala ir maza atlieka no kādreizējās alas.

Šī ala literatūrā aprakstīta jau 18. gadsimtā. Pirmos izrakumus veicis 1876. gadā J. K. G. Sīverss, kurš alas priekšā atrada kultūrslāni ar pelniem, bet 1985. gadā Jānis Urtāns neveiksmīgi mēģināja Velnalas ieejas priekšā aizrakties līdz kultūrslānim. 

Netālu no Mazsalacas Velnalas atrodas **Neļķu klinšu ala**, tās garums ir 6,3 metri. Alas ieejas augstums ir tikai 50 centimetri, tādēļ ala ir stipri aizbirusi, bet tās iekšpusē augstums palielinās līdz 80 centimetriem. Ala atklāta 2007. gadā.

## Atsauces
Vārpatas

**Vārpatas** () ir graudzāļu dzimtas ģints, kuras dabiskais izplatības areāls ir mērenajā joslā Eiropā, Āzijā un ziemeļrietumu Āfrikā. Daži autori ģinti neatzīst kā atsevišķu taksonu un tajā klasificētās sugas iedala pavārpatu un ciņuvārpatu ģintīs.

## Sugas
Atkarībā no avota, ģintī ir atzītas 5—30 sugas. Latvijā ir sastopamas divas sugas, kā arī to hibrīds:

* Doņu vārpata (*Elytrigia juncea*)
* Ložņu vārpata (*Elytrigia repens*)
* Jūrmalas vārpata (*Elytrigia x littorea*) (Schumach.) Hyl.

## Galerija

Attēls:Крейдяні відслонення Elytrigia cretacea.jpg|*Elytrigia cretacea*
Attēls:Elymus caninum kz1.jpg|*Elymus caninum*
Attēls:Elytrigia juncea kz03.jpg|*Elytrigia juncea*
Attēls:Elytrigia pycnantha (Godr.) A.Love (AM AK336515-2).jpg|*Elytrigia pycnantha*
Attēls:Elytrigia repens Juolavehnä IMG 0659 C.JPG|*Elytrigia repens*


## Atsauces
Rikarda Hāzere

**Rikarda Hāzere** (; dzimusi  Insbrukā) ir austriešu kalnu slēpotāja, 2023. gada Pasaules čempionāta bronzas medaļniece kombinācijā.

Viņas jaunākais brālis Rafaels Hāzers arī ir kalnu slēpotājs.

## Karjera
Pasaules kausā debitēja  Levi, Somijā, bet nefinišēja pirmajā slaloma braucienā. Pirmos punktus Pasaules kausa ieskaitē ieguva  Aspenā, ieņemot 24. vietu milzu slalomā. Pasaules čempionātā pirmo reizi piedalījās 2017. gadā Sanktmoricā. Startēja tikai kombinācijā un ieņēma 9. vietu.

Piedalījās  Phjončhanā. Kombinācijā ieņēma 13. vietu, bet milzu slalomā bija 17. vietā. 2019. gada Pasaules čempionātā milzu slalomā ieņēma 15. vietu, bet kombinācijā nefinišēja slaloma braucienā. 2022. gada martā Austrijas komandas sastāvā ieņēma otro vietu Pasaules kausa finālposmā jaukto komandu sacensībās paralēlajā milzu slalomā.

2023. gada Pasaules čempionātā izcīnīja bronzas medaļu kombinācijā.

## Rezultāti

### Olimpiskās spēles

### Pasaules čempionāts

## Atsauces

## Ārējās saites